《九江旅夜寄山中故人》
五代·伍乔

弱柳风高远漏沈，坐来难便息愁吟。
江城雪尽寒犹在，客舍灯愁夜正深。
尘土积年粘旅服，关山无处寄归心。
此时遥羡闲眠侣，静掩云扉卧一林。

作者简介：伍乔，生卒年月不详，南唐庐江人（今安徽省中部偏南、巢湖西南岸），自幼入庐山国学，工诗文。南唐保大元年（943）以《八卦赋》中进士第一，元宗命石勒乔赋于国门。后官歙州通判、考功员外郎。年70卒。